Smernica Komisie zo 16. mája 1988, ktorou sa prispôsobuje technickému pokroku smernica Rady 71/127/EHS o aproximácii právnych predpisov členských štátov o spätných zrkadlách motorových vozidiel



Úradný vestník L 147 , 14/06/1988 S. 0077 - 0079

Fínske špeciálne vydanie: Kapitola 13 Zväzok 17 S. 0063

Švédske špeciálne vydanie: Kapitola 13 Zväzok 17 S. 0063

CS.ES Kapitola 13 Zväzok 009 S. 219 - 221

ET.ES Kapitola 13 Zväzok 009 S. 219 - 221

HU.ES Kapitola 13 Zväzok 009 S. 219 - 221

LT.ES Kapitola 13 Zväzok 009 S. 219 - 221

LV.ES Kapitola 13 Zväzok 009 S. 219 - 221

MT.ES Kapitola 13 Zväzok 009 S. 219 - 221

PL.ES Kapitola 13 Zväzok 009 S. 219 - 221

SK.ES Kapitola 13 Zväzok 009 S. 219 - 221

SL.ES Kapitola 13 Zväzok 009 S. 219 - 221



Smernica Komisie zo 16. mája 1988, ktorou sa prispôsobuje technickému pokroku smernica Rady 71/127/EHS o aproximácii právnych predpisov členských štátov o spätných zrkadlách motorových vozidiel (88/321/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 71/127/EHS z 1. marca 1971 o aproximácii právnych predpisov členských štátov o spätných zrkadlách motorových vozidiel [1], naposledy zmenenú a doplnenú smernicou Komisie 86/562/EHS [2], keďže na základe získaných skúsenosti a súčasného stavu poznania je teraz možné sprísniť určité požiadavky smernice 71/127/EHS pre zvýšenie bezpečnosti cestnej premávky; keďže súčasné požiadavky na vozidlá kategórie N2 s hmotnosťou vyššou než 7,5 ton a na vozidlá kategórie N3 iné ako ťahače návesov sa ukázali ako nedostatočné vzhľadom na plochu výhľadu na strane spolujazdca pozdĺž vozidla a za vozidlom; keďže v záujme vyriešenia tohto nedostatku je nevyhnutné požadovať montáž prídavného "širokouhlého" spätného zrkadla; keďže súčasné požiadavky na vozidlá kategórie N2 s hmotnosťou vyššou ako 7,5 ton sa ukázali ako nedostatočné vzhľadom na plochu výhľadu v oblasti priliehajúcej k boku kabíny na strane spolujazdca; keďže v záujme vyriešenia tohto nedostatku je nevyhnutné požadovať montáž "blízkopohľadového" spätného zrkadla; keďže opatrenia tejto smernice sú v súlade so stanoviskom Výboru pre prispôsobovanie smerníc, zameraných na odstránenie technických prekážok obchodu v sektore motorových vozidiel, technickému pokroku, PRIJALA TÚTO SMERNICU: Článok 1 Prílohy II a III k smernici 71/127/EHS sa týmto menia a dopĺňajú v súlade s prílohou k tejto smernici. Článok 2 1. Od 1. januára 1989 nesmú členské štáty z dôvodov, týkajúcich sa spätných zrkadiel: - buď odmietnuť EHS typové schválenie, alebo vydať dokument uvedený v tretej zarážke článku 10 ods. 1 smernice Rady 70/156/EHS [3], alebo národné typové schválenie pre typ vozidla, - alebo zakázať uvedenie vozidiel do prevádzky, ak spätné zrkadlá tohto typu vozidla alebo vozidiel vyhovujú ustanoveniam tejto smernice. 2. Od 1. októbra 1990 členské štáty: - nesmú naďalej vydávať dokument uvedený v tretej zarážke článku 10 ods. 1 smernice 70/156/EHS pre typ vozidla, ktorého spätné zrkadlá nevyhovujú ustanoveniam tejto smernice, - môžu odmietnuť národné typové schválenie pre typ vozidla, ktorého spätné zrkadlá nevyhovujú ustanoveniam tejto smernice, - môžu zakázať uviesť do prevádzky vozidlá, ktorých spätné zrkadlá nevyhovujú ustanoveniam tejto smernice. Článok 3 Členské štáty prijmú opatrenia potrebné na dosiahnutie súladu s touto smernicou do 1. januára 1989. Bezodkladne o tom informujú Komisiu. Článok 4 Táto smernica je adresovaná členským štátom. V Bruseli 16. mája 1988 Za Komisiu Cockfield podpredseda [1] Ú. v. ES L 68, 22.3.1971, s. 1. [2] Ú. v. ES L 327, 22.11.1986, s. 49. [3] Ú. v. ES L 42, 23.2.1970, s. 1. -------------------------------------------------- PRÍLOHA Príloha II k smernici 71/127/EHS sa mení a dopĺňa takto: Bod 2.2.2 v druhom stĺpci tabuľky sa druhý riadok mení a dopĺňa takto: "M1, N1 a N2" sa uvedie namiesto "M1 a N1". Príloha III smernice 71/127/EHS sa zmení a doplní takto: 1.2.3.4.5.6.7. Bod 2.1.1 sa mení a dopĺňa takto: "2.1.1. Plochy výhľadu predpísané v bode 5 sa zabezpečia minimálnym počtom povinných spätných zrkadiel, uvedených v nasledujúcej tabuľke: Kategória | Vnútorné spätné zrkadlá Trieda I | Vonkajšie spätné zrkadlá | Hlavné spätné zrkadlá | Širokouhlé spätné zrkadlá Trieda IV | Blízko pohľadové spätné zrkadlá Trieda V | Trieda II | Trieda III | M1 | 1 (pozri však bod 2.1.2) | — (pozri však bod 2.1.2.3) | 1 na opačnej strane než smer premávky (pozri však bod 2.2.1) | — | — | M2 | — | 2 (1 na ľavej a 1 na pravej strane) | — | — (pozri však bod 2.2.4) | — (pozri však body 2.2.2 a 3.7) | M3 | — | 2 (1 na ľavej a 1 na pravej strane) | — | — (pozri však bod 2.2.4) | — (pozri však body 2.2.2 a 3.7) | N1 | 1 (pozri však bod 2.1.2) | — (pozri však bod 2.1.2.3) | 1 na opačnej strane než smer premávky (pozri však bod 2.2.1) | — (pozri však bod 2.2.4) | — | N2 ≤ 7,5 tony | — (pozri však bod 2.2.3) | 2 (1 na ľavej a 1 na pravej strane) | — (pozri však bod 2.1.3) | — (pozri však bod 2.1.4) | — (pozri však body 2.2.2 a 3.7) | N2 > 7,5 tony | — (pozri však bod 2.2.3) | 2 (1 na ľavej a 1 na pravej strane) | — (pozri však bod 2.1.3) | 1 | — (pozri však bod 3.7) | N3 | — (pozri však bod 2.2.3) | 2 (1 na ľavej a 1 na pravej strane) | — (pozri však bod 2.1.3) | 1 | 1 (pozri však bod 3.7)" | V bode 2.1.3 sa prvý riadok mení a dopĺňa takto: "Ale… pre kategórie vozidiel N2 a N3" namiesto "Ale… pre kategóriu N3" . Za bod 2.1.3 sa doplní nasledujúci nový bod 2.1.4: "2.1.4. Spätné zrkadlá triedy IV sú povinné pre vozidlá kategórie N2 s maximálnou hmotnosťou nepresahujúcou 7,5 t, ak povinné zrkadlá triedy II montované na rovnakú stranu nie sú vypuklé." Bod 2.2.2 sa mení a dopĺňa takto: "2.2.2. V prípade vozidiel kategórie N2 s maximálnou hmotnosťou nepresahujúcou 7,5 t a kategórií M2 a M3 môže byť použité vonkajšie spätné zrkadlo triedy V." Bod 2.2.4 sa mení a dopĺňa takto: "2.2.4. V prípade vozidiel kategórie N2 s maximálnou hmotnosťou nepresahujúcou 7,5 t a kategórií M2 a M3 sa môže použiť vonkajšie spätné zrkadlo triedy IV." Bod 5.5.1 druhý riadok sa mení a dopĺňa takto: "(v prípade vozidiel s ľavostranným riadením)" namiesto "(v prípade vozidiel jazdiacich vpravo)" . Bod 5.5.1 tretí riadok sa mení a dopĺňa takto: "(v prípade vozidiel s pravostranným riadením)" namiesto "(v prípade vozidiel jazdiacich vľavo)" . --------------------------------------------------